Dragi roditelji i učenici,

Ministarstvo znanosti i obrazovanja i Hrvatska regulatorna agencija za mrežne djelatnosti (HAKOM) su pokrenuli program „Zaštita sigurnosti djece na internetu i u svijetu mrežnih tehnologija“. Program pruža dodatnu pomoć sustavnom obrazovanju učenika, uz davanje potrebnih informacija njihovim roditeljima o odgovornom ponašanju prilikom uporabe mrežnih tehnologija u trenutku kada se djeca njima počinju samostalno koristiti bez stalnoga nadzora odraslih. Cilj programa je upoznavanje učenika s pravilima ponašanja u virtualnom svijetu i prevencija elektroničkog nasilja te informiranje o sigurnosti na internetu. Više informacija o programu, materijalima i aktivnostima potražite na <http://bit.ly/HAKOM1>.

U cilju edukacije roditelja i djece, HAKOM je pripremio video o zaštiti djece na Internetu koji je dostupan na poveznici <http://bit.ly/HAKOM5>. , a čija je glavna namjena upućivanje djece o prihvatljivom i odgovornom komuniciranju na Internetu te stvaranju odnosa povjerenja u kojem se djeca odraslima uvijek mogu obratiti ako se zbog korištenja Interneta osjećaju nelagodno, ustrašeno ili ugroženo.

Do sada su na mrežnim stranicama HAKOM-a objavljene tri brošure koje donose praktične i korisne savjete o opasnostima i sigurnosti na internetu, zaštiti privatnosti i ostalih podataka,, načinima ponašanja i uporabe društvenih mreža. Brošura „Kako se zaštititi u svijetu interneta i mobilnih telefona“ dostupna je na poveznici <http://bit.ly/HAKOM4>.